Trelis/gawiki huggingface dataset:
Coláiste Pobail Chaisleán Cnucha. Is meánscoil Lán-Bhéarla é Coláiste Pobail Chaisleán Cnucha (nó "Castleknock Community College" mar a thugtar uirthi i mBéarla), suite i mBaile an Chairpintéaraigh, 5km ó Shráidbhaile Chaisleán Cnucha. 
Tá timpeall 1,500 daltaí ag freastal ar an scoil mhór seo, agus tá breis agus 100 múinteoirí ag obair sa scoil.
Is í an mheánscoil poiblí amháin do mhuintir Chaisleán Cnucha - ach bíonn daoine ó Bhaile Bhlainséir, Cluain Saileach agus Bóthar na hUaimhe ag freastal uirthi chomh maith.
Tá rogha ábhar scoile fairsing ag na daltaí sa scoil.
An tUasal John Cronin is ainm an Phríomhoide, agus is é Paul McCorry agus Mairead O' Halloran iad na leas-bpríomhoidí.
Bunaíodh an scoil i 1994 mar aonad i mBaile an Hartaigh, agus osclaíodh an scoil úr i 1995.
Night on Earth. Is scannán é Night On Earth a scríobh agus a stiúir Jim Jarmusch. Scaoileadh é sa bhliain 1991.
Johnny Depp. Is stiúrthóir, ceoltóir agus aisteoir é Johnny Depp (a rugadh ar an 9 Meitheamh 1963 in Owensboro, Kentucky, Stáit Aontaithe Mheiriceá). Ag an tús bhí cáil bainte amach aige mar an carachtar Tom Hanson ar an gclár teilifíse 21 Jump Street.
Stiúradh Johnny Depp scannán amháin ina shaol, The Brave (1997). Ní raibh na criticí sásta leis an scannán, agus dá dheasca drochléirmheasanna ó na criticí níor stiúir sé scannán riamh arís.
Colm Mac Con Iomaire. Ceoltóir Éireannach é Colm Mac Con Iomaire, a seinneann an veidhlín, an méarchlár agus canann sé leis an mbanna ceoil The Frames.
Bhí Colm mar dhuine de bhunaitheoirí an banna ceoil Kíla sa bhliain 1987 nuair a bunaíodh é. Thosaigh an baint a bhí aige le Kíla nuair a bhí sé ar scoil i gColáiste Eoin, scoil lánGhaelach i mBaile Átha Cliath, Éire. 
Thosaigh Colm ag seinm leis na Frames i 1990 i rith taifeadadh Another Love Song.
De bharr suim Cholm sa Ghaeilge, rinne na Frames dhá amhráin as Gaeilge le haghaidh an chumann charthannach Concern agus Seachtain na Gaeilge. Leaschraoladh The Frames an t-amhrán 'Lócáistí' (leagan Ghaeilge de Locusts ón albaim Burn The Maps) ar an albam SnaG 05 (Seachtain na Gaeilge 2005) le Glen Hansard ag canadh. Is é an t-amhrán Ghaeilge is déanaí ó na Frames ná Pian Agus Ciúnas, atá le fáil ar an albam Ceol 06.
Rónán Ó Snodaigh. Is ceoltóir, amhránaí agus file é Rónán Ó Snodaigh. Is é Ó Snodaigh príomhamhránaí an bhanna ceoil Kíla. D'eisigh Rónán ceithre albam dá chuid féin, 'Last mile home', ‘Playdays, ‘Tonnta Ró’ agus 'Tip Toe'. Is mac é leis an bhfoilsitheoir agus scríbhneoir Pádraig Ó Snodaigh, tá trí leabhar filíochta foilsithe aige 'The Gaden Wars', 'Songs' agus 'Luascadán' an leabhar amhránaíochta le comhlacht foilsitheoireacht a athar, Coiscéim.
Seinneann Ó Snodaigh an bodhrán, an djembe, an conga, an bongó agus an giotár agus a lán uirlisí ceoil eile.
Baineann sé úsáid rialta as rím, athrá, imeartas focal agus liostáil ina chuid amhrán. Go leor amhrán leis tá eilimintí den cheol dúchais Éireannach iontu measctha le nithe ó thraidisiúin eile, ina measc rapáil, ceol dúchasach na hAfraice agus eile. Deirtear go bhfuil stíl amhránaíochta an hip hap le sonrú ar a ghlór agus go bhféadfaí a rá gur albam é "Sos" atá faoi thionchar an rap agus an cheoil traidisiúnta in éineacht (https://www.goldenplec.com/album-reviews/ronan-o-snodaigh-sos-review/).
Liam Ó Maonlaí. Is amhránaí, ceoltóir, péintéir, scríbhneoir liricí agus aisteoir é Liam Ó Maonlaí. Saolaíodh Liam Ó Maonlaí ar an 7 Samhain 1964 i mBaile Átha Cliath, Éire. 
Tá sé mar bhall den bhanna ceoil na Hothouse Flowers, grúpa a bhunaigh sé lena chomhscoláire Fiachra Ó Braonáin. D’fhreastail sé Scoil Lorcáin agus Coláiste Eoin, scoileanna lán-Ghaeilge i mBaile Átha Cliath. 
D'eisigh Ó Maonlaí a chéad albam aonair, dar teideal ‘Rian’, sa bhliain 2006. Rian Records a d'eisigh agus tá na hamhráin go léir as Gaeilge.
Chan Ó Maonlaí an t-amhrán ‘Cathain’ le tionlacan ceoil ó Dónal Lunny agus tá sé ar fáil ar an albam ‘The Best of Dónal Lunny.’ Scríobh an t-amhránaí Rónán Ó Snodaigh na liricí le haghaidh ‘Cathain.’
Is cainteoir Gaeilge agus Béarla é. 
Albaim.
Rian.
Creidiúna.
Caroline Dale (Dordveidhlín), Liam Ó Maonlaí (Druma), Liam Ó Maonlaí (Méarchlár), Liam Ó Maonlaí (Amhránaí), Liam Ó Maonlaí (Feadóg Stáin), Liam Ó Maonlaí (Léiritheoir), Liam Ó Maonlaí (Obair Ealaíne).
Rudaí fánacha.
Chan sé an t-amhrán The Parting Glass le haghaidh fuaimrian an scannán Waking Ned (1998).
Is deartháir é leis an aisteoir Colm Ó Maonlaí agus is mac é leis an aisteoir Eithne Lydon.
Radio Maryja. Stáisiún raidió sa Pholainn is ea Radio Maryja a bhfuil blas an choimeádachais Chaitlicigh agus an náisiúnachais Pholannaigh ar a chuid cláracha. 
Eagraíocht.
Stáisiún príobháideach é agus é bunaithe ag Ord an tSlánaitheora Rónaofa (na Slánaitheoirigh) sa bhliain 1991. Tá an stáisiún suite i dToruń i dTuaisceart na Polainne. Is é an tAthair Tadeusz Rydzyk ceannasaí an stáisiúin.
I Mí na Bealtaine sa bhliain 2006, cheap comhairle na n-easpag Polannach coiste ar leith le súil a choinneáil ar chláracha Radio Maryja, agus an t-athair Wacław Depo, ollamh agus príomhoide scoil traenála na sagart i Radom i gceannas ar an gcoiste.
Cláracha creidimh is ea formhór mór na gcláracha. Thairis sin, athchraoltar nuacht na Vatacáine. 
Conspóidí.
Is í an tráchtaireacht ar na cúrsaí reatha is mó a tharraingíonn conspóid, sa Pholainn agus i gcéin. 
Tá an stáisiún go tréan in aghaidh an Aontais Eorpaigh, agus é ag lochtú saoirse an ghinmhillte agus an homaighnéasachais in Iarthar na hEorpa. Thairis sin, is iad an domhandas agus an eacnamaíocht liobrálach na naimhde is mó atá ag an stáisiún. 
Is ionann dearcadh sóisialta agus polaitiúil an stáisiúin raidió agus an cineál dearcadh a bhí ag an bEndecja (Páirtí Daonlathach Náisiúnta) sa Pholainn roimh an Dara Cogadh Domhanda, an páirtí a raibh Roman Dmowski i gceannas air. Is é sin, cé go bhfuil an stáisiún go mór mór i gcoinne aon chineál liobrálachais i gcúrsaí an ghnáthshaoil, an chreidimh agus na nósanna, bíonn sé ag lochtú féinspéis agus míthrócaire na rachmasóirí is an chaipitleachais agus ag caitheamh amhrais sna leasuithe polaitiúla a rinneadh sa tír i ndiaidh thitim an Chumannachais, an príobháidiú ach go háirithe.
Is é an locht is mó a fuarthas ar Radio Maryja go bhfuil blas an fhrith-Ghiúdachais le haithint ar chuid mhór den tráchtaireacht ar chúrsaí reatha. I mbreis air sin, thacaigh an stáisiún go hoscailte leis an bpáirtí "Prawo i Sprawiedliwość" le linn olltoghchán na bliana 2005. Thuill a leithéid cáineadh don raidió ó thráchtairí Caitliceacha féin, ó bhí siad den tuairim nach raibh sé inghlactha go ndéanfadh raidió Caitliceach bolscaireacht ná toghchánaíocht ar mhaith le haon pháirtí ar leith.
Maidir le Lech agus Jarosław Kaczyński, Uachtarán agus Príomh-Aire na Polainne, agus iad ag seasamh don pháirtí "Prawo i Sprawiedliwość", chosain siad i Mí Aibreáin sa bhliain 2006 an stáisiún go tréan ar an gcáineadh, agus iad den bharúil go bhfuil cead cainte ag cách, ag Radio Maryja fiú, i dtír shaor.
Eddie Irvine. Is tiománaí Foirmle a hAon é Eddie Irvine, a rugadh i mBaile Nua na hArda, Contae an Dúin i dTuaisceart Éireann ar an 10 Samhain, 1965. 
Thosaigh a ghairmréim sa bhliain 1983, sular bhog sé ar aghaidh go dtí Foirmle 3 sa bhliain 1988 agus Foirmle 3000 sa bhliain 1989. Bhris sé isteach i mbarr an spóirt le foireann Formula a hAon Jordan sa bhliain 1993. Bhí a shéasúr is fearr aige sa bhliain 1999. Chríochnaigh sé sa dara háit an bhliain sin.
I liosta na daoine is saibhre na Sunday Times 2006, bhí sé ag uimhir 357 i Sasana, ach ag 39 in Éirinn.
Deirtear gurb é Bono ón rac-bhanna U2 a mhúin an giotár dó.
Thóg Eddie cás dlí i gcoinne Talksport sa Ríocht Aontaithe in 2004 maidir le "Passing Off". Fuair sé duais 25,000 phunt toisc gur úsáideadh grianghraf de gan chead i bhfógra do stáisiún raidió i Sasana.
Eduardo Galeano. Rugadh Eduardo Hughes Galeano i Montevideo, Uragua, ar 3 Meán Fómhair 1940. D'éag sé ar 13 Aibreán 2015. Chaith sé an chuid is mó dá shaol thar lear, san Airgintín, mar a raibh sé ina eagarthóir ar an iris "Crisis", agus sa Spáinn. Tá sé ina údar ar chuid mhór leabhar agus altanna i dtréimhseacháin. I measc na saothar is cáiliúla dá chuid tá an tsraith úrscéalta "Memoria del Fuego" ("Cuimhne na tine", 1982-1986) agus "Las venas abiertas de América Latina" ("Féitheoga oscailte Mheiriceá Theas", 1971). Meascann sé finscéalta, stair, tuairisceoireacht agus cumadóireacht chun léargas iontach a thabhairt ar an limistéar ollmhór a bhí tráth faoi smacht na Spáinne agus na Portaingéile i Meiriceá Thuaidh agus Theas. Deir an t-údar féin gurb í an chuimhe an ní is tábhachtaí dó, mar go bhfeictear dó go bhfuil Meiriceá daortha chun dearmad a dhéanamh ar an saol atá thart.
Deir sé nár fhoghlaim sé a dhath ar scoil. Bhí postanna éagsúla aige mar dhéagóir, ach d'éirigh leis cartún polaitiúil a dhíol le nuachtán seachtainiúil an Pháirtí Shóisialaigh, "El Sol", nuair nach raibh sé ach ceithre bliana déag d'aois, rud a spreag é chun na hiriseoireachta. 
Thosaigh sé ag obair go lánaimseartha mar iriseoir i 1960, agus niorbh fhada go raibh sé ina phríomheagarthóir ar an seachtanán "Marcha", agus ábhar le leithéidí Mario Vargas Llosa, Mario Benedetti, agus údair cháiliúla eile de chuid Mheiriceá Theas á fhoilsiú aige. Chuaigh sé as sin chuig an nuachtán laethúil "Época" mar eagarthóir. Níor thaitin sé le rialtóirí nua míleata Uragua, agus caitheadh i dtóin phríosúin é. Díbríodh as an tír é agus chuaigh sé chun na hAirgintíne mar ar bhunaigh sé "Crisis". Bhí úrscéalta agus leabhair eile foilsithe aige faoin am seo, ina measc "Las venas abiertas de América Latina", cur síos ar an slad a rinne Eorpaigh ar acmhainní nádúrtha na hilchríche, leabhar a aistríodh go Béarla agus go teangacha eile.
Ghnóthaigh Galeano an duais "Casa de las Américas" sa bhliain 1975 ar son an úrscéil "La Canción de nosotros". Cuireadh a ainm ar liosta na mbuíonta báis san Airgintín tar éis don arm dul i gceannas ar an tír sin sa bhliain 1976, agus b'éigean dó teitheadh chun na Spáinne, tír a bhí díreach tar éis an daonlathas a athbhunú tar éis bhás an deachtóra Franco. Chuir sé faoi ar chósta na Catalóine agus scríobh sé "Memoria del fuego" ansin, scéal Mheiriceá ag tosú le finscéalta na mbundúchasach faoin chruthú agus ag leanúint as sin trí choncas, cogaí saoirse, gabháltais agus athghabháltais go dtí na 1980í. 
Caibidlí gearra atá sa tríológ, na céadta carachtar agus a gcuid eachtraí fite fuaite le chéile chun saothar ollmhór cruthaitheach a dhéanamh as na fíoreachtraí atá ar taifead i gcáipéisí. Tá an saothar seo ar fáil i mbreis is fiche teanga agus aitheantas dá réir ag Galeano mar cheann de na húdair is spéisiúla agus is bisiúla ar domhan. 
D'fhill sé ar Montevideo, Uragua, sa bhliain 1985 agus an uair seo d'fhan sé ann, agus é ag scríobh leis i rith an ama.
Teachta Dála. Is éard is Teachta Dála (TD) ann ná duine atá mar bhall, nó ionadaí de chuid an phobail i nDáil Éireann, parlaimint na hÉireann.
Chun a bheith intofa mar theachta i nDáil Éireann:
Aengus Ó Snodaigh. Is polaiteoir agus Teachta Dála Éireannach le haghaidh Sinn Féin é Aengus Ó Snodaigh (a rugadh ar an 31 Iúil, 1964). Fuair sé a chéad téarma mar Theachta Dála i dtoghchán na bliana 2002.
Cúlra.
Is mac é leis an bhfoilsitheoir Pádraig Ó Snodaigh, agus foilsíodh an leabhar "Fealsúnacht, Feall agus Fuil" leis ag Coiscéim. Iarscoláire é de chuid na meánscoile Coláiste Eoin. Is cainteoir Gaeilge agus Béarla é. Tá deartháireacha leis sa bhanna ceoil Kíla.
Conspóid an Dúigh.
Sa bhliain 2012 tháinig sé chun solais go raibh cartúis dúigh de luach €50,000 as Dáil Éireann úsáidte aige sa tréimhse idir 2007 agus 2008, rud a tharraing cáineadh air sna meáin.
An Téalainn. Tír in oirdheisceart na hÁise is ea Ríocht na Téalainne . Tá teorannacha aici leis an Malaeisia, le Laos, leis an gCambóid agus le Maenmar. 
Is í Téalainnis (ไทย = "saoirse") an teanga náisiúnta. 
Is é Bancác, i lár na tíre, an phríomhchathair.
Stair.
Ar an 7 Bealtaine 2014, cuireadh Yingluck Shinawatra, chéad aire na Téalainne, as oifig i gcoup d’état. Reáchtáladh toghcháin nua ar 24 Márta 2019
Mystery Train. Is é Mystery Train ná scannán a stiúradh agus a scríobhadh Jim Jarmusch sa bhliain 1989. Tá an plota an scannáin suite i Memphis, Tennessee. Roinntear an scannán i dtrí ghearrscannáin, 'A Long Way From Yokohama,' 'A Ghost' agus 'Lost In Space.' Cuireadh an chéad scéal (A Long Way From Yokohama) le chéile in onóir Elvis Presley, tá an pháirt seo den scannán faoi dhá turasóirí a thagraíonn gaol i ngach rud le Elvis. Sa dara scéal (A Ghost), tá carachtar Nicoletta Braschi ag stopadh in óstán le Elizabeth Bracco, pléann siad a chuid fadhbanna. Tagann réiteach ar na fadhbanna seo nuair a fhaigheann Braschi cuairt ó thaibhse Elvis. Leanann scéal a trí (Lost In Space) ag lorg réiteach ar fhadhbanna Elizabeth Bracco, nuair a thagann a bhuachaill ar an bhfód. Tá an celtóir le feiceáil Screamin' Jay Hawkins i ngach scéal ag obair ag an deasc san óstán, agus bíonn a cheol sa chúlra don scannán chomh maith.
Réicivíc. Is é Réicivíc (Íoslainnis: Reykjavík, “Cuan Deataigh”) príomhchathair na hÍoslainne. Is í an chathair is mó sa tír, agus an phríomhchathair náisiúnta is faide ó thuaidh ar domhan. Tá 118,000 daoine ina gcónaí ann. Tá Réicivíc suite in iardheisceart na hÍoslainne, i Chuan Facsaflói.
Aeráid.
Tá aeráid fionnuar ag Réicivíc le meán-uasteocht an lae 14 °C (47 °F) i mí Iúil agus meán-íosteocht na h-oíche -2 °C (28 °F) i mí Eanáir. Is iad 24.8 °C (76.6 °F) an teocht is airde riamh sa chathair agus -24.5 °C (-12.1 °F) an teocht is ísle ó thosach annalacha an aimsir.
Halldór Ásgrímsson. Íoslannach is ea Halldór Ásgrímsson (8 Meán Fómhair, 1947–18 Bealtaine, 2015) a bhí ina phríomh-aire na tíre idir 2004 agus 2006.
Mahmoud Ahmadinejad. Ba é Mahmoud Ahmadinejad () (rugadh ar 28 Samhain 1956) an 6ú uachtarán na hIaráine. Toghadh é ina uachtarán ar 24 Meitheamh 2005 agus ghlac sé an post ar 3 Lúnasa 2005.
Toghadh é ina Uachtarán ar an tír arís i mí Meithimh 2009. Ach mhaígh páirtithe an fhreasúra go raibh caimiléireacht i gceist sa phróiseas vótála. 
Tharla caismirtí, agóidí agus círéibeacha i dTehran ag an am céanna. Shocraigh na fórsaí slándála an lámh láidir a úsáid ar na hagóideoirí. Bhain an lucht agóide úsáid as na meáin sóisialta mar uirlis agóide don chéad uair riamh, chun a dteachtaireacht a scaipeadh. Taispeánadh dúnmharú Neda Agha-Soltan ar Twitter agus rinneadh samhailchomhartha di.
Páirc an Fhionnuisce. Is páirc phoiblí mhór in iarthuaisceart Bhaile Átha Cliath in Éirinn í Páirc an Fhionnuisce.
Tá sí ar cheann de na páirceanna poiblí cathrach is mó san Eoraip. Tá Áras an Uachtaráin (áit chónaithe oifigiúil Uachtarán na hÉireann), "Deerfield" (áit chónaithe oifigiúil Ambasadóir Stáit Aontaithe Mheiriceá), Zú Bhaile Átha Cliath, agus Ceanncheathrú an Gharda Síochána go léir laistigh den pháirc. 
Tá achar 712 heicteár sa pháirc, le go leor gort, coillte agus lochán inti. Tá balla seachtrach atá 11 ciliméadar ar fhad ina thimpeall.
Radhairc na Páirce.
Áras an Uachtaráin.
Is é Áras an Uachtaráin áit chónaithe oifigiúil d'Uachtarán na hÉireann. 
Ionad Cuairteoirí Pháirc an Fhionnuisce agus Caisleán an Ásaigh.
Is é Caisleán an Ásaigh an foirgneamh is sine sa pháirc. Tá sé in aice Ionad Cuairteoirí na Páirce, agus tá bialann ann.
Cros an Phápa.
Tógadh cros bán ollmhór do chuairt an Phápa sa bhliain [[1979]]. D'fhreastail thart ar mhilliún duine ar Aifreann ag an am.
Zú Átha Cliath.
Osclaíodh an Zú sa bhliain [[1831]]. Anois tá suíomh an Zú thart ar 60 acra.
Dún na hArmlainne.
Tógadh [[Dún na hArmlainne]] sa bhliain [[1735]] in áit an "Phoenix Lodge". 
Ceanncheathrú an Garda Síochána.
Tá ceanncheathrú na nGardaí suite i bPáirc an Fhionnuisce
Ospidéal Muire.
Tá ospidéal do sheanóirí lonnaithe sa pháirc.
Spórt sa pháirc.
Is iomaí áiseanna spóirt sa pháirc. Imríonn [[Na Gaeil Óga CLG]] cuid dá gcluichí baile ann agus déanann go leor foirne dá gcuid traenáil ann.
Tagairtí.
[[Catagóir:Páirceanna i mBaile Átha Cliath]]
Garda Síochána. Is é An Garda Síochána an fórsa póilíneachta náisiúnta i bPoblacht na hÉireann.
Stair.
An 22 Feabhra 1922, bunaíodh an “Civic Guard”. An Garda Síochána a tugadh orthu ar an 8 Lúnasa 1922.D'éirigh na Gardaí neamharmtha níos déanaí. Ainmníodh Eoin Ó Dubhthaigh (nó Eoin O’Duffy) ina choimisinéir ar an nGarda an 11 Meán Fómhair 1922.
An 17 Iúil 1924, achtaíodh Acht an Ghárda Síochána, 1924, bonn dlíthiúil buan don fhórsa. 
An 22 Feabhra 1933, tugadh bata agus bóthar don Dubhthach. 
Is é Drew Harris Coimisinéir an Gharda Síochána ó Mheán Fómhair 2018. Bhí taithí ag Harris ar sheirbhís phóilíneachta a chur ar mhalairt treo. Chuaigh sé san RUC i 1983 agus d’fhan sé sa tseirbhís nuair a bunaíodh an PSNI ina áit., Bhí os cionn deich mbliana curtha isteach aige i gceannaireacht an PSNI mar Phríomhchonstábla Cúnta agus mar Leas-Phríomhchonstábla ó 2014 go dtí 2018. 
Eagraíocht.
Is iad na príomhfheidhmeann atá ag An Garda Síochána ná:
Is é an Rialtas a cheapas Coimisinéir an Gharda Síochána agus tá sé nó sí freagrach don Aire Dlí agus Cirt, Comhionannais agus Athchóirithe Dlí. 
Roinntear an tír i sé réigiún a bhfuil gach ceann díobh faoi smacht Choimisinéara Chúnta. Tá méid áirithe Rann i ngach réigiún agus gach ceann díobh faoi cheannas Ard-Cheannfoirt. Laistigh de gach Roinn tá roinnt Ceantar a bhfuil Ceannfort i gceannas ar gach ceann díobh.
An 31 Nollaig 2005, bhí 12,265 Garda (gach grád) ar an bhfórsa.
Tá Ceanncheathrú an Gharda Síochána i bPáirc an Fhionnuisce i mBaile Átha Cliath.
Deilí Nua. Priomhchathair na hIndia is ea Deilí Nua, agus 20,000,000 duine ina gcónaí ann.
Ankara. Is í Ankara nó Ancara príomhchathair na Tuirce, agus í ar an dara cathair is mó sa tír sin (tá Iostanbúl níos mó). Is í Ankara príomhchathair Chúige Ankara freisin. Tá breis is 4.7 milliún duine ina gcónaí sa chathair.
Téann stair Ankara siar go dtí an Chré-umhaois. Bhí sí tábhachtach in aimsir na gCeilteach agus na Rómhánach. Tháinig sí i gcomharbas ar Iostanbúl mar phríomhchathair na Tuirce i mí Dheireadh Fómhair 1923.
Torontó. An chathair is mó i gCeanada is ea Torontó. Tá sé suite i ndeisceart Chúige Ontario ar bhruach thuaidh Loch Ontario. Príomhchathair an chúige atá ann chomh maith.
Tír Eoghain. Ríocht Ghaelach na meánaoise, agus níos deireanaí iarlacht i Ríocht na hÉireann, ba ea Tír Eoghain. Suite i lár-iarthar na nUladh a bhí sí, i gcodanna contaetha Tír Eoghain, Ard Mhacha agus Doire an lae inniu. Áit dúchais Cineál Eoghain de chuid Uí Néill an Tuaiscirt a bhí ann. D'imigh cuid éigin soir ó thuaidh as an ríocht faoi cheannas géag de chlann Uí Néill, agus leathadar faoin ainm Clann Aodha Bhuí.
Stair.
Ó thús a bunaithe ag Eoghan mac Néill sa 5ú haois, fo-aonaid Ailigh ba ea an tuath, i dteannta le Cineál Chonaill, gaoil trí Niall Naoighiallach, mar a mhaíodh. Bhíodh Cineál Eoghain chun tosaigh mar ríthe na tuatha, de ghnáth. Thángadar i réim agus cumhacht na nUladh ag dul i léig, a laghdaigh a riocht in oirthuaisceart na cúige.
Sa 12ú haois, scaradh ríocht Ailigh in dhá leath, agus d'éirigh Cenél nEógain ina Tír Eoghain. Bhí an tír réir cheannas ar dtús Mhic Lochlainn agus níos deireanaí clann Uí Néill. D'éirigh an chuid eile d'Aileach, Cineál Chonaill, ina Tír Chonaill.
Roimh ionradh na Normannach ar na hUlaid sa bhliain 1177, bhí Tír Eoghain an ríocht úd suntasaí i dtuaisceart Éireann, agus bhain sí an stádas sin amach arís tar éis teip Iarlacht Uladh sa 14ú haois. Le linn réimeas Eilís I Shasana, d'éirigh an tuath ina hiarlacht laistigh de Ríocht na hÉireann. I ndeireadh na dála áfach, laghdaíodh méad agus tionchar Thír Eoghain, agus cruthaíodh na contaetha Ard Mhacha agus Tír Eoghain aisti.
Le linn réimeas Séamas I Shasana, laghdaíodh Tír Eoghain tuilleadh, nuair a tugadh a barúntacht Loch Inse Uí Fhloinn sa chontae nua Dhoire isteach. D'éirigh clann Uí Néill amach arís is arís eile, an iarracht dheireanach faoi Aodh Mór Ó Néill, Iarla Thír Eoghain, a d'éalaigh ó Éirinn sa bhliain 1607 mar chuid de Theitheadh na nIarlaí.
Alan Ó Brógáin. Is peileadóir Ghaelach ó Bhaile Átha Cliath é Alan Ó Brógáin (Alan Brogan sa Bhéarla). Imríonn sé le haghaidh Naomh Oilibhéar Pluincéad/Eoghan Ruadh agus d'imir sé le Baile Átha Cliath idir 2002 agus 2015. Is mac é le laoch peile Bhaile Átha Cliath Bernard Brogan Sinsir agus is deartháir é le Bernard Brogan Sóisear agus Paul Brogan. Roghnaíodh é mar chaptaen Baile Átha Cliath don shéasúr 2008 in áit iar-chaptaen na foirne 'Collie Moran'.
D'imir Ó Brógáin ar son na tíre (Éire), a Chúige (Laighean) agus a Chontae (Baile Átha Cliath).
Bhí Brogan ar fhoireann Bhaile Átha Cliath nuair a bhain siad Craobh Laighean i 2002, 2005, 2006, 2007, 2008 agus i 2009 mar chaptaen. bhain sé Craobh na hÉireann agus Craobh Laighean leis an bhfoireann faoi 21 i 2003. Scoráil Brogan 9 bpointe ar son na hÉireann nuair a bhain siad in éadan na hAstráile i 2004.
2006.
Fuair sé 1-8 le haghaidh Baile Átha Cliath sa léag i 2006, cé go raibh sé in easnaimh de dheasca cárta dearg a fháil in éadan Tír Eoghain. Cuireadh cosc imeartha air ar feadh ocht seachtaine faoi choimirce riail 140 an CLG ach cuireadh deireadh leis an gcosc sin de bharr 'teicniúlacht.' Bhí Ó Brógáin ar fhoireann Bhaile Átha Cliath i gCraobh Sinsear Uile-Éireann Peile 2006 agus bhain sé bonn óir i gCraobh Laighean i 2006. Ainmníodh Alan ar fhoireann GPA na bliana agus bronnadh 'allstar' air i 2006. Tá Alan ag imirt ar son na hÉireann i mbliana in éadan na hAstráile, agus scóráil sé ceithre phointí sa chéad chluiche. Bhí Éire chun tosaigh le hocht bpointe tar éis an chéid chluiche. Críochnaigh an cluiche in éadan na hAstráile leis an scór 48 - 40. Scóráil Alan 2 'overs' sa dara chluiche in éadan na hAstráile agus chaill foireann na hÉireann an 'series' 79 - 109. Bhain foireann peile Alan, CLG Eoghan Ruadh sraith a 2 de léag Bhaile Átha Cliath agus ciallaíonn sé sin go mbeidh Ó Brógáin ag imirt i sraith a haon i 2007. Roghnaíodh Alan i bhfoireann peile na réalta gorma le haghaidh 2006.
Colm Ó Maonlaí. Is aisteoir Éireannach é Colm Ó Maonlaí. Saolaíodh Colm Ó Maonlaí ar an 10 Nollaig 1966 i mBaile Átha Cliath. Rinne sé staidéar ar an Léann Amharclainne i gColáiste na Tríonóide i mBaile Átha Cliath. Tháinig clú agus cáil air nuair a fuair sé páirt sa sobalchlár Eastenders mar an carachtar Tom Banks (Aibreán 2002 - Samhain 2002). Is cainteoir Gaeilge agus Béarla é, fuair sé a chuid scolaíochta sna scoileanna lánGhaeilge Scoil Lorcáin agus Coláiste Eoin agus chaith sé neart ama in Iarthair Chiarraí. Tá páirt ag Colm sa sobalchlár Fair City faoi láthair leis an gcarachtar Rory Goff.
Roberto Benigni. Is aisteoir agus stiúrthóir é Roberto Benigni. Saolaíodh Benigni ar an 27 Deireadh Fómhair 1952 san Iodáil. Bhuail sé lena bhean chéile Nicoletta Braschi nuair a bhí sí ag aisteoireacht ar an gcéad scannán a stiúradh Benigni Tu Mi Turbi. 
Ainmníodh a scannán La Vita è bella (1997) seacht n-uaire le haghaidh na duaiseanna 'Academy' i 1998. Bhain Benigni an duais don scannán iasachta (scannán nach bhfuil sa Bhéarla)is fearr agus arís don aisteoir is fearr. Bhain Nicola Piovani an Oscar don scór is fearr leis an scannán La Vita è bella freisin. 
Thosaigh Benigni ag aisteoireacht i mBéarla i Meiriceá don chéad uair i ngearrscannáin Jim Jarmusch Coffee &amp; Cigarettes (1986), gearrscannáin a bhí mar pháirt don scannán Coffee &amp; Cigarettes (2003) agus arís sa scannán Down By Law. Bhí sé sa scannán Night on Earth le Jim Jarmusch mar stiúrthóir ach bhí sé ag aisteoireacht san Iodáilis sa scannán agus bhí an scannán lonnaithe sa Róimh.
Laos. Tír in oirdheisceart na hÁise í Daon-Phoblacht Dhaonlathach Laos (Laos). 
Tá sí ag críochantacht leis an gCambóid, le Maenmar, le Daon-Phoblacht na Síne, leis an Téalainn, agus le Vítneam. Is í an Laoisis an teanga náisiúnta, agus í gaolmhar go mór leis an Téalainnis - le fírinne, is ionann í, a bheag nó a mhór, agus an chanúint a labhraítear i dtuaisceart na Téalainne, cé go bhfuil caighdeán agus scríbhneoireacht dá cuid féin aici. Is í Vientiane an phríomhchathair. Tá rialtas Cumannach i réim i Laos.
An tSín. Réigiún cultúrtha agus sibhialtacht ársa is ea an tSín (Sínis shimplithe: 中国; Sínis thraidisiúnta: 中國; Pinyin: Zhōngguó) atá suite in Oirthear na hÁise. Le níos mó ná fiche faoin gcéad de dhaonra an domhain ina gcónaí sa réigiún, tá an chuid is mó den tSín sa stát Daon-Phoblacht na Síne. Ach thagraíonn "an tSín" go dtí an sibhialtacht Síneach freisin. Sibhialtacht a bhí i bhfeidhm 4000 bhliain roimh an nua-stát (an "tSean-Sín").